

**Техническа спецификация**

към

ДОКУМЕНТАЦИЯ за

възлагане на обществена поръчка, чрез публично състезание при условията и реда на глава двадесет и пета, чл. 178 - 181, във връзка с чл. 20, ал.2, т.2 от Закона за обществените поръчки с предмет: **„ИЗБОР НА ИЗПЪЛНИТЕЛ ЗА УПРАЖНЯВАНЕ НА КОНСУЛТАНТСКА ДЕЙНОСТ СЪГЛАСНО ЧЛ.166, АЛ.1 ОТ ЗАКОНА ЗА УСТРОЙСТВО НА ТЕРИТОРИЯТА НА ОБЕКТ „РЕКОНСТРУКЦИЯ НА ВОДОПРОВОДНАТА И КАНАЛИЗАЦИОННАТА МРЕЖА НА ГР. СВИЩОВ В ОБХВАТА НА ДЕЙНОСТИТЕ ПО ПРОЕКТ BG16RFOP001-1.036-0001“.**

1. **ПРЕДМЕТ НА ОБОЩЕСТВЕНАТА ПОРЪЧКА: „ИЗБОР НА ИЗПЪЛНИТЕЛ ЗА УПРАЖНЯВАНЕ НА КОНСУЛТАНТСКА ДЕЙНОСТ СЪГЛАСНО ЧЛ.166, АЛ.1 ОТ ЗАКОНА ЗА УСТРОЙСТВО НА ТЕРИТОРИЯТА НА ОБЕКТ „РЕКОНСТРУКЦИЯ НА ВОДОПРОВОДНАТА И КАНАЛИЗАЦИОННАТА МРЕЖА НА ГР. СВИЩОВ В ОБХВАТА НА ДЕЙНОСТИТЕ ПО ПРОЕКТ BG16RFOP001-1.036-0001“.**

Настоящата обществена поръчка е свързана с осъществяването на консултантска дейност съгласно чл.166, ал.1 от ЗУТ. Изпълнителят следва да извърши оценяване на съответствието на инвестиционния проект и упражни строителен надзор съгласно чл.166, ал.1 от ЗУТ на **обект: „Реконструкция на водопроводната и канализационната мрежа на гр. Свищов в обхвата на дейностите по проект BG16RFOP001-1.036-0001“.**

Дейностите включват:

• Оценка на съответствие на инвестиционен проект и изработване на комплексен доклад за съществените изисквания по чл.169, ал.1, т.1-5 от ЗУТ, при спазване на изискванията по чл.142, ал.5 от ЗУТ на изготвения инвестиционен проект във фаза технически за обекта;

• Упражняване на строителен надзор съгласно чл.168, ал.1 във връзка с чл.168, ал.2 от ЗУТ в т.ч. изготвяне на окончателен доклад съгласно чл.168, ал.6 от ЗУТ, изпълняване на функциите на координатор по безопасност и здраве съгласно чл.5, ал.3 от Наредба №2 от 2004 година за минималните изисквания за здравословни и безопасни условия на труд при извършване на строително-монтажните работи за обекта, както и оказване на експертна подкрепа на възложителят до въвеждането и в експлоатация;

• Изготвяне и предаване на окончателния доклад по чл. 168, ал. 6 от ЗУТ;

• Изготвяне на техническия паспорт на строежа след извършване на предвидените СМР, съгласно Наредба №5 от 28 декември 2006 година за техническите паспорти на строежите;

• След подписване на Констативен акт обр. 15, представяне на необходимите становища от специализираните контролни органи на ВЪЗЛОЖИТЕЛЯ. Внасяне на окончателния доклад в ДНСК/РДНСК с искането на Възложителя за назначаване на държавна приемателна комисия. Участие в държавна приемателна комисия и съдействие за въвеждане на обекта в експлоатация.

**А) ПОДРОБНО ОПИСАНИЕ НА ПРЕДВИДЕНИТЕ ЗА ПРОЕКТИРАНЕ И ИЗПЪЛНЕНИЕ СМР, ЗА КОИТО ИЗПЪЛНИТЕЛЯТ ЩЕ УПРАЖНЯВА КОНСУЛТАНТСКА ДЕЙНОСТ СЪГЛАСНО ЧЛ.166, АЛ.1 ОТ ЗУТ ЗА ОБЕКТ: „РЕКОНСТРУКЦИЯ НА ВОДОПРОВОДНАТА И КАНАЛИЗАЦИОННАТА МРЕЖА НА ГР. СВИЩОВ В ОБХВАТА НА ДЕЙНОСТИТЕ ПО ПРОЕКТ BG16RFOP001-1.036.0001“**

1. **ОБЩИ ИЗИСКВАНИЯ и ДАННИ:** Задание за проектиране е изготвено съгласно чл. 13, ал. 2 от Наредба № 4 за обхвата и съдържанието на инвестиционните проекти.
   1. Изходните данни и документите, необходими за изработването и одобряването на техническия инвестиционен проект, са:
      1. Схеми - извадки от кадастралната карта, с обхват на реконструкцията на ВиК мрежата;
      2. геодезическата, картната, плановата и кадастралната основа, в т. ч. геодезическо заснемане на имота/имотите, геодезически мрежи, респ. изходни точки и репери, които са необходими за проектирането и строителството;
      3. други изходни данни и документи, които се изискват с нормативен или административен акт:

а) изготвяне на уведомление до РИОСВ за инвестиционното намерение по чл.4, ал.1 и ал.3 от Наредбата за условията и реда за извършване на ОВОС и чл.10, ал.1 и ал.2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони;

б) други, необходими за реализацията на обекта.

Възложителят ще съдейства на проектанта при изясняването и обосновката като предостави необходимата информация и документи, във връзка проектирането, която е на негово разположение

* 1. Техническият инвестиционен проект за обект „Реконструкция на водо-проводната и канализационната мрежа на гр. Свищов в обхвата на дейностите по проект BG16RFOP001-1.036.0001“, ще включва следните проектни части:
     1. Част „Водоснабдяване и канализация“;
     2. Част „Геодезическа (трасировъчен план и вертикална планировка);
     3. Част „Организация и безопасност на движението“;
     4. Част „Пожарна безопасност“;
     5. Част „План за безопасност и здраве“;
     6. Част „План за управление на отпадъците“
     7. Част „Сметна документация“**.**

При изпълнение на заданието и изготвянето на техническия инвестиционен проект за изграждането на „Реконструкция на водопроводната и канализационната мрежа на гр. Свищов в обхвата на дейностите по проект BG16RFOP001-1.036.0001“, следва да се спазват изискванията на действащата нормативна уредба по всички проектни части (съгласно Списъка на действащата нормативна уредба по регионално развитие, устройство на територията, геодезия, картография и кадастър, проектиране, изпълнение и контрол на строителството, публикуван на сайта на Министерството на регионалното развитие и благоустройството), съответно измененията към датата на изпълнението.

Техническият инвестиционен проект да е с обхват и съдържание, съгласно:

* Нормативните изисквания на законодателството за тези съоръжения;
* Изискванията посочени от съответните инстанции и експлоатационни дружества в договорите за присъединяване или издадени становища и съгласувателни писма.
* Всички проектни части на Инвестиционния проект е необходимо да са изготвени в съответствие с изискванията на действащата към момента на изработването им нормативна уредба и изискванията на съгласуващите и одобряващи инстанции. Пълният обем и съдържание на инвестиционния проект е отговорност на ИЗПЪЛНИТЕЛЯ.

**Конкретните проектни решения да бъдат разработени във фаза: технически проект,** и в достатъчна степен за цялостно изпълнение на всички СМР (строително-монтажни работи), включително подробни количествени сметки по всички специалности. Проектната документация трябва да осигурява възможност за възлагане на строителство чрез процедура по Закона за обществени поръчки (ЗОП).

**Всяка проектна част на техническия проект да съдържа:**

* **Чертежи**, по които може да се изпълняват СМР в следните препоръчителни мащаби:ситуационно решение - в М 1:200 или М 1:500;разпределения, разрези, фасади - в М 1:50 или М 1:100;
* **Други чертежи** - в подходящ мащаб, в зависимост от вида и спецификата на обекта;
* **Обяснителна записка**, поясняваща предлаганите проектни решения, към която се прилагат издадените във връзка с проектирането документи и изходните данни;
* **Изчисления,** обосноваващи проектните решения.
* **Количествена и стойностна сметка** по всички части и за всички демонтажни и строително-монтажни дейности при реализацията.

Проектните части да са окомплектовани с необходимите изчисления, схеми, текстови и чертожен материал, съобразен с изискванията на Наредба № 4/21.05.2001 г., за обхвата и съдържанието на инвестиционните проекти и да са съобразени с техническите проекти по останалите части.

Техническият проект за обекта се предава на възложителя в 3 (три) оригинални екземпляра на хартиен носител и 1 екземпляр на електронен носител, включително DWG формат в обем и съдържание, отговарящи на Наредба № 4/21.05.2001 г. за обхвата и съдържанието на инвестиционните проекти.

В инвестиционния проект да се предвиждат продукти (материали и изделия), съоръжения и уреди, които съответстват на техническите спецификации на действащите в Република България нормативни актове за проектиране, изпълнение и контрол на строежите. Продуктите трябва да имат оценено съответствие със съществените изисквания, определени в наредбите по чл. 7 от Закона за техническите изисквания към продуктите (ЗТИП), или да се придружават от документи (сертификати и удостоверения за качество, протоколи от изпитвания и др.), удостоверяващи съответствието им, когато няма издадени наредби по реда на чл. 7 ЗТИП.

Съответствието на строителните продукти със съществените изисквания към строежите да е оценено и удостоверено при условията и по реда на Наредбата за съществените изисквания към строежите и оценяване съответствието на строителните продукти (НСИСОССП), приета с Постановление № 325 на Министерския съвет от 2006 г. (обн., ДВ, бр. 106 от 2006 г.; попр., бр. 3 и 9 от 2007 г.; изм., бр. 82 от 2008 г.).

Продуктите, предвидени за влагане в сградите и съоръженията, които са произведени и/или пусната на пазара в държави - членки на Европейския съюз или законно произведени в държава от Европейската асоциация на свободна търговия - страна по Споразумението за Европейското икономическо пространство, могат да се ползват с характеристиките им, при положение че осигуряват еднакво или по-високо ниво на безопасност за здравето и живота на обитателите на сградите и опазването на околната среда.

При разработването на проекта да се заложи използването на съвременни технологични решения, инсталации и материали, за създаване на оптимални условия за експлоатация на водопроводните и канализационни мрежи, както и възможност за използване на възстановените настилки от хора в неравностойно положение.

За избягването на двойно финансиране на дейностите по настоящия проект и проект „Благоустрояване на градската жизнена среда в гр. Свищов, ДБФП №BG16RFOP001-1.036-0001-С01 по ОПРР, да се предвиди възстановяване на изкопите след полагане на водопроводните и канализационните клонове без асфалтови работи, само с трамбован обратен насип и съответната дебелина от трошенокаменни фракции.

Техническият проект ще подлежи на съгласуване и одобряване и ще е основание за издаване на Разрешение за строеж, съгласно изискванията на раздел II от ЗУТ - чл.142, ал.1 до 6, чл.143, ал.1, т.1 и т.3, ал.2, чл.144, ал.1 и чл.145, ал.1 и ал.3 от ЗУТ.

1. **ТЕХНИЧЕСКИЯТ ПРОЕКТ ЩЕ СЪДЪРЖА СЛЕДНИТЕ ЧАСТИ:**
   1. **Част „ВОДОСНАБДЯВАНЕ И КАНАЛИЗАЦИЯ“**

**Част „Водоснабдяване и канализация “** на техническия проект да се изготви, като проектната разработка да се съгласува с „В и К - Свищов“ ЕАД гр. Свищов/ „ВиК - Йовковци ООД.

Проектната разработка да се изготви в съответствие с изходните данни, описани от Възложителя, както следва:

**А) Част: ВОДОСНАБДЯВАНЕ**

**І. Изходни данни:**

1. Съществуваща схема и степен на изграденост на водопроводната мрежа в разглеждания район:

Водоснабдяването на абонатите в района, попадащ в обхвата на проект №BG16RFOP001-1.036.0001 „Благоустрояване на градската жизнена среда в град Свищов“, обхваща част от улиците: Черни връх, Патриарх Евтимий и улици Хемус , ул.Бачо Киро, се осъществява от източна висока зона на град Свищов. Налягането във водопроводната мрежа се определя от преходен водоем (облекчител) с кота хранителна тръба 172,70; кота водно ниво 175,65. Водопроводната мрежа на разглеждания район и гр.Свищов е сключена по улиците Черни връх и Патриарх Евтимий с възможност за подаване на водни количества между високите зони - източна и западна, обосновани от преходният водоем (облекчител) с напорен водоем висока зона „Младост” намиращи се над квартал Симеон Ванков и напорен водоем висока зона „Болница”, намиращ се над МБАЛ ”Д-р Димитър Павлович”. Двете обособени високи зони на град Свищов са разделени с междинни кранове, намиращи се на кръстовището на ул. Черни връх с ул. Бачо Киро, на кръстовището на ул. Патриарх Евтимий с ул. Цар Освободител (пл. Хан Бъчва) и на кръстовището на ул.Люлин с ул. Бузлуджа.

1. В разглеждания район попадат основни съоръжения към водоснабдителната система на гр.Свищов – Помпена станция „Младост” и напорен водоем „Младост” за ниска зона гр.Свищов. По улица Черни връх преминава довеждащият магистрален водопровод на гр.Свищов, изпълнен от полиетиленови тръби ф500 / 6 атм. и етернитови тръби ф564/10атм., по който се осъществява основното водоснабдяване на града. По улица Черни връх преминава транзитно главен водопроводен клон на ниска зона - изток гр.Свищов, изпълнен от етернитови тръби ф475/10 атм., свързващ напорен водоем ниска зона „Младост” с ниската зона на гр.Свищов (североизточната част на града). Степента на изграденост и присъединени абонати към съществуващата водопроводна мрежа е 100%.

Мрежата на довеждащия магистрален водопровод на гр.Свищов е изпълнена от полиетиленови тръби ф500 / 6 атм. и етернитови тръби ф564/10 атм. Изградена е през 2009 г. и през 1976 г. Същата е в добро състояние - не са констатирани аварии по нея след въвеждането и в експлоатация и през последните 20 – 25 години, осигурява нужната пропускливост - Qmax=236 л/с., поради което не се предвижда нейната подмяна в предстоящата проектна разработка.

Мрежата на транзитния водопровод - етернитови тръби ф475/10 атм към ниска зона гр. Свищов, е изграждана пред 70 години на 20 век и е в добро състояние - не са констатирани аварии по нея след въвеждането и в експлоатация и през последните 20 – 25 години, осигурява нужната пропускливост, поради което не се предвижда нейната подмяна в предстоящата проектна разработка

Водопроводната мрежа, захранваща абонатите в района, попадащ в проекта и обхващащ част от улиците: Черни връх, Патриарх Евтимий и улиците: Хемус и Бачо Киро, е изпълнена от главни и второстепенни водопроводни клонове, хранителен и напорен водопровод към висока зона Младост. Уличната водопроводна мрежа е изпълнявана от стоманени и етернитови тръби, а сградните отклонения от поцинковани тръби, амортизирана е и има чести аварии.

Участъците от хранителния и напорния водопровод към ПС „Младост” попадат в зелени площи, северно от ОЗД „Слънчо”, което обуславя изместването на трасетата към прилежащите улици. Налягането във водопроводната мрежа на напорния водопровод към ПС „Младост” е над 10 атм. Водопроводите на хранителния водопровод ф300 и напорния водопровод ф250 са изпълнени от стоманени тръби през 80 години на 20 век с изтекъл амортизационен срок и констатирани аварии.

В настоящото задание се предвижда подмяна на уличната водопроводна мрежа. През 2007 г. са подменени участъци от 100 м.л. от уличната водопроводна мрежа със сградните отклонения по част от второстепенната улица Хемус, който участък е нов и в добро състояние след неговата подмяна.

**ІІ. Изисквания към проекта по част Водоснабдяване:**

1. Цялостна подмяна на старата водопроводната мрежа на висока зона изток, която захранва абонатите от района.
2. Изборът на новите трасета да се съобрази с преминаващите по улица Черни връх довеждащ магистрален водопровод на гр.Свищов от полиетиленови тръби ф500/6 атм., етернитови тръби ф546/10 атм. и етернитовия водопровод ф475/10 атм. към ниска зона гр. Свищов, които не се предвиждат за ремонт и подмяна.
3. Да се предвидят главни клонове по улица Черни връх и улица Патриарх Евтимий, по които ще се запази сключеният пръстен на водопроводната мрежа между двете високи зони на гр.Свищов.
4. Да се предвидят кранове на възлови места за разделянето на пръстена на отделни участъци от зоната – кръстовището на ул. Черни връх с подхода за кв. Симеон Ванков, кръстовището на ул. Черни връх с ул. Патриарх Евтимий, началния участък на ул. Патриарх Евтимий до площад Хан Бъчва, кръстовището на ул. Черни връх с ул. Бачо Киро и кръстовището на ул.Черни връх с ул. Бузлуджа. Новопроектираните кранове между източната и западната високи зони на кръстовището на ул. Бузлуджа с ул. Черни връх и на кръстовището на ул. Черни връх с ул. Бачо Киро, да се монтират в новопроектирани кранови шахти.
5. Към всеки второстепенен клон от главните клонове и към всяко сградно водопроводно отклонение да се предвидят шибърни спирателни кранове с гумени клинове.
6. Да се предвиди подмяна с изместване на трасето към прилежащите улици на напорния и хранителен водопровод към ПС МЛАДОСТ за участъка, попадащ в територията на разглеждания проект.
7. Вид на тръбите за водоснабдяване – Полиетиленови тръби, висока плътност, предназначени за работно налягане 10 атм. (ПЕВП, тип 100, SDR17, PN10). За участъка от напорния водопровод към ПС „Младост” – Полиетиленови тръби висока плътност предназначени за работно налягане 16 атм. (ПЕВП, тип 100, SDR11, PN16).
8. Изпълнението на водопроводната мрежа с диаметър 63 мм, 75 мм, 90 мм, 110 мм, 160 мм, 200 мм, 250 мм да се предвиди на заварка на тръбите и полиетиленовите фитинги.
9. Подмяна на сградните водопроводни отклонения от ф25 до ф63 - да се предвиди подвързване с метални водовземни скоби на резба, полиетиленови фитинги на сглобяема връзка.
10. Подмяната на сградните водопроводни отклонения да се предвиди до абонатните водомери (общи водомери) на собственици (абонатните помещения на жилищните блокове)
11. Предвиждане на шибърни резбови чугунени тротоарни спирателни кранове с гумени клинове към сградните водопроводни отклонения (от 3/4″ до 2″).
12. Подмяна на съществуващите пожарни хидранти и предвиждане на нови (надземни) съгласно нормативните изисквания. Съобразено със СТАНОВИЩЕ Рег.№208-00-7 от 03.02.2015 г. на РДПБЗН - гр.Велико Търново. Предвиждане на шибърни тротоарни спирателни кранове ф80 с гумени клинове пред пожарните хидранти.
13. Предвиждане на шибърни фланшови чугунени спирателни кранове с гумени клинове към уличните водопроводи (от 65 мм до 250 мм).
14. Да се предвиди сигнална лента за обозначаване и предпазване при бъдещи изкопни работи.
15. Изпълнението на водопроводната мрежа да се раздели на отделни участъци, в зависимост от района, който захранва, съобразено с проекта за организация на движението, което ще спомогне за поетапно изпълнение на СМР с ограничаване на районите за движение на МПС и изолиране на водоподаването на по-малки райони по време на изпълнението.

**Б) Част: КАНАЛИЗАЦИЯ**

**І. Изходни данни:**

1. Съществуваща схема и степен на изграденост на канализационната мрежа в разглеждания район.

Районът, попадащ в обхвата на проект №BG16RFOP001-1.036.0001 „Благоустрояване на градската жизнена среда в град Свищов“, обхваща част от улиците: Черни връх, Патриарх Евтимий и улици Хемус, и Бачо Киро. Същата е с 100% степен на изграденост – всички абонати от прилежащите улици са обхванати и включени към мрежата. Уличната канализационна мрежа е смесена - за битови и дъждовни (атмосферни) води.

Канализационната мрежа е част от централизираната канализационна мрежа на град Свищов и водите от нея са включени в пречиствателната станция за отпадъчни води.

Уличната канализация в разглеждания район (обхвата на проекта) е изпълнена от бетонови тръби, включващи главни и второстепенни канализационни клонове с диаметри от ф300 до ф800, разположени на дълбочини от 2 м до 5 м, а сградните отклонения са изпълнени от бетонови, каменинови и РVС тръби.

1. В западният участъкът от уличната канализация по улица Патриарх Евтимий, попадащ в обхвата на проекта, е изграден през 60 години на 20 век от бетонови тръби с малък диаметър на началните клонове (бет. тръби ф250, ф300, ф400) и съответно малка пропускателна способност. През годините на експлоатация са констатирани експлоатационни проблеми, свързани с наводнявания на сутеренните помещения и чести запушвания на площадковите и улични участъци в западната част на улицата - жилищните блокове на улица Патриарх Евтимий №68, №70, №72 и №74 (УПИ ІV, УПИ V, УПИ ІІ и УПИ ІІІ, от кв. 105 и кв.169, гр. Свищов). В източната част на улицата канализационната мрежа е изпълнена от бетонови тръби ф500 и ф600, като съответно в този участък тя е с по-добра пропускателна способност, а сградите, който обслужва, са разположени на по-високи коти.
2. Участъкът от уличната канализация по улица Черни връх е изграден през 70 години на 20 век, и е изпълнен от бетонови тръби. Източната и централна част на разглеждания район, попадащ в обхвата на проекта, се отводнява на североизток към улица Студентска, като по нея преминават главни клонов, е изпълнени от бет.тръби ф800 и ф600, обхващащи и квартал Симеон Ванков и част от квартал Рила.

Западната част на разглеждания район на улица Черни връх, е клон изпълнен от бетонни тръби ф600 , ф450 и ф300, към който са включени улица Хемус и част от улица Рила. Отводняването на западната част от улица Черни връх се осъществява по канализационната мрежа на улица Бачо Киро и ул.Бузлуджа. Денивелацията на терена, диаметърът на тръбите и сформираните водни количества, обуславят добра пропускателна способност на разглежданите участъци от улица Черни връх, поради което не са констатирани проблеми, свързани с наводнявания и запушвания по мрежата.

1. Участъкът от уличната канализация по ул. Хемус е изграден през 60 години на 20 век, и е. изпълнен от бетонови тръби ф300, като е начален клон на района, включващ се в бет.канал ф600 на участъка от уличния канализационен клон по улица Черни връх. Денивелацията на терена, диаметърът на тръбите и сформираните водни количества, обуславят добра пропускателна способност на разклажданите участъци от канализационната мрежа, поради което не са констатирани проблеми свързани с наводнявания и запушвания по нея.
2. Участъкът от уличната канализация по улица Бачо Кира е изграждан през 60 години на 20 век и е изпълнен от бетонови тръби ф500, като е главен клон на района, в който се включват канализационните клонове от улиците Хемус, част от улица Черни връх и част от улица Рила. Денивелацията на терена, диаметърът на тръбите и сформираните водни количества, обуславят добра пропускателна способност на разглежданите участъци, поради което не са констатирани проблеми, свързани с наводнявания и запушвания по мрежата.

**ІІ. Изисквания към проекта по част Канализация:**

1. Реконструкцията на западната част от канализационната мрежа по улица Патриарх Евтимий, обхващаща блокове №68, 70, 72 и 74 да предвижда:
   1. Изолиране на сградните канализационни клонове към съществуващия канализационен клон, попадащ в пътното платно на ул.Патриарх Евтимий, като същият се предвиди да остане за обслужване на улицата.
   2. Да се предвиди нов уличен канализационен клон в локалното пътно платно пред жилищните блокове, който да ги обслужва и да отводнява прилежащите им терени. Началото на канализационния клон да включва отпадните води от автомивката на площад Хан Бъчва (северозападно до жилищния блок на ул. Патриарх Евтимий №68).
   3. Заустването на новия клон в съществуващата канализационна мрежа да се осъществи североизточно от жилищния блок на ул. Патриарх Евтимий №74.
   4. Да се изградят нови сградни канализационни отклонения (площадкова канализация) до обслужващите канализационни ревизионни шахти на отделните входове на жилищните блокове. Да се предвидят ревизионни шахти на всяка възлова чупка по трасето на канализационната мрежа и на всяко присъединяване на сградно канализационно отклонение от вход към жилищен блок.
2. Реконструкцията на общото съществуващо канализационно отклонение от бетонови тръби ф300 на жилищен блок на ул.Черни връх №72 да предвижда:
   1. Изместване на канализационното отклонение извън имоти УПИ V и УПИ ІV от кв.159.
   2. Да се предвиди нов уличен канализационен клон в локалното пътно платно пред жилищните блокове, който да ги обслужва.
   3. Заустването на новия клон в съществуващата канализационна мрежа на ул. Черни връх да се осъществи посредством ревизионна шахта.
3. Вид на тръбите за канализация
   1. Двуслойни гофрирани муфирани тръби с фасонни части за уличен канал, с клас на натоварване SN8 за диаметри над ф200 вкл.
   2. Дебелостенни муфирани РVС тръби, с клас на натоварване SN4 - сградните отклонения за диаметри ф110 и ф160.
4. Канализационните ревизионни шахти да се предвидят от готови елементи или монолитни от стоманобетон. Да се предвидят чугунени улични капаци с необходимата носимоспособност в участъка на уличната пътна настилка.
5. Да се предвидят нови надлъжни дъждоприемни решетки по уличната настилка на подходите към жилищните блокове от главното пътно платно, като заустването на отводнителните и клонове към новопроектирания канализационен клон да се осъществява посредством ревизионни шахти.
6. Да се предвиди промивка/почистване на уличната канализационна мрежа с каналопочистваща машина „Вома” на уличните канализационни клонове в обхвата на реконструкцията на водопроводната мрежа по ул. Патриарх Евтимий.
   1. **част „ГЕОДЕЗИЧЕСКА (трасировъчен план и вертикална планировка);**

**Част „Геодезическа (трасировъчен план и вертикална планировка)** да се изготви, като:

1. Проектът по част „Геодезическа” да се разработи върху геодезическо заснемане на съществуващия терен, определен за строителството.

1.1. Да се изготви подробна ситуация, която да осигури нужната за проектирането на информация. Разработката да е в действащата към момента на проектиране Българска геодезическа система 2005 (БГС 2005).

1.2. Точките от РГО да се стабилизират трайно и да се реперират. Местата на реперирането да бъдат сигнализирани с боя и координирани, за да се улесни откриването на точките от РГО по време на строителството. Да се приложи и реперен карнет за точките. Местата на точките от полигона да се покажат и върху ситуацията. Да се приложи схема на опорната мрежа.

1.3. Геодезическата снимка да се съвмести с действащия регулационен и кадастрален план.

1.4. Проектът да съдържа също Трасировъчен план на предвидените за реконструкция улични клонове на ВиК мрежата в обхвата на проекта.

1.5. Да се определи точното отлагане на проекта на място. Трасировъчният план да се разработи по ортогонален и полярен метод.

2. Чертежите на част „Геодезическа и вертикална планировка” да включват:

2.1. схеми на геодезическите мрежи за трасиране и контролиране - ъглово- дължинни, GPS, строителна, осова и др.;

2.2. проекти, съответно скици за трасиране, с данни за трасирането и контролирането на основните и подробните оси при строителството и монтажа на обектите, както и на строителната или друг тип мрежа за трасиране;

2.3. при необходимост - план за вертикално планиране, изработен върху кадастрална основа, с височинно обвързване на съоръженията и обектите на техническата инфраструктура, с означения на теренни и проектни коти;

2.4. характерни напречни и надлъжни профили;

2.5. трасировъчен план, разработен в съответствие с нормативните актове и инструкциите по геодезия и в степен на подробност, необходима за изпълнението на обекта.

Проектът по част „Геодезическа” да се разработи в съответствие с нормативните актове и действащите инструкции по геодезия и да се представи и на магнитен носител.

* 1. **Част „ВРЕМЕННА ОРГАНИЗАЦИЯ И БЕЗОПАСНОСТ НА ДВИЖЕНИЕТО**“

Част „Временна организация и безопасност на движението“ за въвеждане на ВОБД в уличния участък, в който се извършват СМР, има за цел:

1. да информира участниците в пътното движение за особеностите и опасностите, възникнали в пътния (уличния) участък, и за изменените пътни условия;

2. да указва границите на пътния (уличния) участък с изменени пътни условия;

3. да въвежда режим на движение, който осигурява безопасно преминаване през пътния (уличния) участък

Част „Временна организация и безопасност на движението“ да съдържа:

1. обяснителна записка;

2. идейни схеми за:

а) вида и разположението на сигнализацията с пътна маркировка, пътни знаци, пътни светофари и други средства за сигнализиране в работния участък с необходимите разстояния и размери;

б) обходния маршрут (при необходимост) и неговата сигнализация.

3. количествена сметка на СМР за изпълнение на мероприятията за временната организация и безопасност на движението.

Към изчисленията на част временнао рганизация и безопасност на движението да се приложи и стойностна сметка на СМР.

Проектната част да се изготви в съответствие с изискванията на Наредба №3/2010 г. за временната организация и безопасността движението при извършване на строителни и монтажни работи по пътищата и улиците.

* 1. **Част** „**ПОЖАРНА БЕЗОПАСНОСТ“**

Да се изготви проектна част към техническия проекта съгласно изискванията на Наредба № 1з-1971 от 2009 г. за строително-технически правила и норми за осигуряване на безопасност при пожар на МВР и МРРБ с минимален обхват и съдържание съгласно приложение № 3 към нея.

* 1. **Част „ПЛАН ЗА БЕЗОПАСНОСТ И ЗДРАВЕ“**

Проектната част да се изготви в съответствие с изискванията на чл.10 (от т.1 до т.16) от Наредба №2/2004 г. на МТСП и МРРБ за минимални изисквания за здравословни и безопасни условия на труд при извършване на СМР и да съдържа:

1. организационен план;

2. строителен ситуационен план;

3. план за последователността на извършване на СМР;

4. планове за предотвратяване и ликвидиране на пожари и аварии и за евакуация на работещите и на намиращите се на строителната площадка;

5. мерки и изисквания за осигуряване на безопасност и здраве при извършване на СМР, включително за местата със специфични рискове;

6. списък на инсталациите, машините и съоръженията, подлежащи на контрол;

7. списък на отговорните лица (име, длъжност, работодател) за провеждане на контрол и координиране на плановете на отделните строители за местата, в които има специфични рискове, и за евакуация, тренировки и/или обучение;

8. схема на временната организация и безопасността на движението по тран-спортни и евакуационни пътища и пешеходни пътеки на строителната площадка и подходите към нея;

9. схема на местата на строителната площадка, на които се предвижда да работят двама или повече строители;

10. схема на местата на строителната площадка, на които има специфични рискове;

11. схема на местата за инсталиране на повдигателни съоръжения и скелета;

12. схема на местата за складиране на строителни продукти и оборудване, временни работилници и контейнери за отпадъци;

13. схема на разположението на санитарно-битовите помещения;

14. схема за захранване с електрически ток, вода, отопление, канализация и др.;

15. схема и график за работа на временното изкуствено осветление на строителната площадка и работните места;

16. схема и вид на сигнализацията за бедствие, авария, пожар или злополука, с определено място за оказване на първа помощ.

* 1. **Част „ПЛАН ЗА УПРАВЛЕНИЕ НА ОТПАДЪЦИТЕ“**

На основание чл. 11, ал. 1 от Закона за управление на отпадъците и чл. 4, ал. 1 от Наредбата за управление на строителните отпадъци и за влагане на рециклирани строителни материали, преди започването на СМР е необходимо да се изготви план за управление на строителните отпадъци (СО) по [чл. 11, ал. 1 ЗУО](apis://NORM|41026|8|11|).

Планът за управление на СО включва:

1. общи данни за инвестиционния проект съгласно приложение № 2 от наредбата;

2. описание на обекта на премахване съгласно приложение № 3 - за проекти, включващи дейности по премахване на строежи;

3. прогноза за образуваните СО и степента на тяхното материално оползот-воряване съгласно приложение № 4 от наредбата;

4. прогноза за вида и количеството на продуктите от оползотворени СО, които се влагат в строежа, съгласно приложение № 5 от наредбата;

5. мерки, които се предприемат при управлението на образуваните СО в съответствие с изискванията на [чл. 10](apis://NORM|83598|8|10|) от наредбата.

* 1. **Част „СМЕТНА ДОКУМЕНТАЦИЯ“**

**Част „Сметна документация“** дае със съдържание съгласно чл. 150, ал. 1 **от** Наредба № 4 за обема и съдържанието на инвестиционните проекти - обяснителна записка, количествени сметки по всички части на техническия проект за видовете СМР, спецификации на оборудването и друга необходима информация.

Да се представят подробни количествено - стойностни сметки към всички части на проекта, в които да се посочат, както новите видове СМР, доставки на оборудване, монтажни работи, така и всички демонтажни дейности.

**Към част сметна документация да се изготви обобщена (генерална) стойностна сметка на обекта.**

1. **ИЗИСКВАНИЯ КЪМ ПРОЕКТАНТИТЕ**

Всички проектни части на техническия инвестиционен проект да се изготвят от физическо или юридическо лице, включващо в състава си физически лица, притежаващи необходимата проектантска правоспособност съгласно изискванията на чл. 229 от Закона за устройство на територията.

Участникът и неговите подизпълнители (ако има такива)трябва да притежават валидни застрахователни полици по чл. 171, ал. 1 от ЗУТ за строителство.

В случай, че избраният за Изпълнител участник и/или неговите подизпълнители притежават застраховка за строеж от по-ниска категория от категорията на строежа, обект на поръчката, то те следва да представят актуализирани застраховки в срок до 30 (тридесет) календарни дни от датата на сключване на договора.

Минималните застрахователни суми по застрахователните полици на участникът и неговите подизпълнители за дейността, която извършват, трябва да бъдат съгласно Наредбата за условията и реда за задължително застраховане в проектирането и строителството.

1. **ВОДЕЩ ПРОЕКТАНТ**

Всички документи - графични и текстови, по всички части на техническия инвестиционния проект да се подпишат и подпечатат от проектанта на съответната част и да се съгласуват с подпис от възложителя и от водещия проектант по смисъла на чл. 162, ал. 7 ЗУТ.

Водещ проектант при изготвянето на ТП е лицето - автор на водещата проектна част на инвестиционния проект, определен от възложителя, а именно: **проектантът на част „Водоснабдяване и канализация“ на ТП**. Водещият проектант е отговорен и задължен за взаимното съгласуване и координация на всички части на инвестиционния проект.

1. **ИЗХОДНИ** **ДАННИ** **(СКИЦА, ВИЗА, АКТ ЗА СОБСТВЕНОСТ И ДР.)**

Възложителят предоставя следните документи:

* 1. Схеми/Скици с нанесени трасета на съществуващата водопроводна и канализационна мрежа, след направено предварително проучване в обхвата на проекта.
  2. Схеми на участъците от водопроводната и канализационна мрежи, предвидени за реконструкция, с идейни проектни размери.

**В) ОБЩИ ИЗИСКВАНИЯ КЪМ МАТЕРИАЛИТЕ, ПРЕДВИДЕНИИ ЗА ВЛАГАНЕ ПРИ ИЗПЪЛНЕНИЕТО НА СМР.**

При изпълнение на предвидените СМР Изпълнителят следва да упражнява контрол на влаганите строителни материали, които трябва да отговарят на изискванията в Наредбата за съществените изисквания към строежите и оценяване съответствието на строителните продукти. Материалите следва да са придружени във всички етапи с Декларации за експлоатационни показатели, издадени по реда на Регламент № 305/2011 на Европейския парламент и съвета от 9 март 2011 г. При липса на хармонизирани стандарти за продуктите, същите следва да са придружени със съответните документи в съответствие на Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Р България, ДВ бр.14 от 2015 г.

**При промяна/замяна на определен вид материал**

В случай че се налага промяна/замяна на определен вид материал в конкретна позиция от КСС, то такава промяна/замяна е допустима, само в случай че качеството/ техническите характеристики на новия вид материал са по-добри, а единичната цена за съответната позиция остава същата или е по-ниска, от съответната цена по договора с изпълнителя.

При подаването на искане за междинно плащане за тези промени, изпълнителят на СМР задължително представя копие на документи, подкрепящи исканите промени – заменителна таблица, констативни протоколи, становища на компетентни органи - СН и др., заповедна книга, актове за приемане на СМР **с отразена извършената промяна/замяна на материала**, анализи на единичните цени на СМР и др.

**Г) ИЗИСКВАНИЯ ЗА ЗДРАВОСЛОВНИ И БЕЗОПАСНИ УСЛОВИЯ НА ТРУД (ЗБУТ).**

Консултантът трябва да следи изпълнението СМР да се извършват при стриктно спазване на законодателството, касаещо здравословните и безопасни условия на труд (ЗБУТ).

Работите да се извършват при строго съблюдаване на техниката на безопасност и охрана на труда, както и всички изисквания по ЗЗБУТ (Закон за здравословни и безопасни условия на труд). Възложителят и упълномощените държавни органи ще извършват планови и внезапни проверки за гарантиране безопасни условия на труд по отношение на:

* наличие на координатор по безопасност и план по безопасност на обекта;
* наличие на обекта на инструкции за безопасност и здраве при работа съобразно действащите нормативи, инструктажни книги, начин на провеждане на инструктажите за безопасна работа;
* наличие на обекта и ползване на лични предпазни средства – каски, колани, ръкавици, предпазни шлемове и др.
* организация на строителната площадка - козирки над входове на сгради, огради, предпазни фасадни мрежи;
* начин за укрепване на тръбни скелета, начин на качване на работници и товари по скелето, работа във вертикала;
* състояние на временното ел.захранване на строителната площадка – от гледна точка на безопасна експлоатация;
* безопасно извършване на покривни работи;
* наличие на знаци и сигнализация на обекта, указващи посоки за движение и предупреждаващи за опасност (специално внимание следва да се обърне на сигнализацията, когато на обекта работят лица с нарушен слух);
* наличие на въведена “Книга за инструктаж” на работното място, периодичен и извънреден инструктаж по безопасност, хигиена на труда и противопожарна охрана.
* наличие на обекта на аптечка с медикаменти и превързочни средства в срок на годност.

Всички работници и служители на обекта, включително и представителите на консултанта, при посещение на строежите задължително трябва да са снабдени с лични предпазни средства - подходящо работно облекло, обувки, ръкавици, каски, а при необходимост - предпазни колани и предпазни очила.

Изпълнението на СМР трябва да се съобразят с всички нормативните актове по безопасността на труда за различните дейности, видове работи и работно оборудване, като, но не само:

* Наредба № 2 за минималните изисквания за здравословни и безопасни условия на труд при извършване на строителни и монтажни работи (ДВ, бр.37 от 2004 г.);
* Наредба № РД-07/8 от 20.12.2008 г. за минималните изисквания за знаци и сигнали за безопасност и/или здраве при работа, нормативните актове по безопасност на труда за различните дейности, видове работи и работно оборудване;
* Наредба № 3 за задължителните предварителни и периодични медицински прегледи;
* Наредба № 5 за осигуряване на здравословни и безопасни условия на труд на работниците по срочно трудово правоотношение или временно трудово правоотношение (ДВ, бр.43 от 2006 г.);
* Наредба № 3 за минималните изисквания за безопасност и опазване на здравето на работещите при използване на лични предпазни средства на работното място. (ДВ, бр.46 от 2001 г.);
* Наредба № 7 за минималните изисквания за здравословни и безопасни условия на труд на работните места и при използване на работното оборудване; Наредбите за изменение и допълнение към същата;

1. **ОПИСАНИЕ НА ДЕЙНОСТИТЕ, ПРЕДМЕТ НА ОТ ОБЩЕСТВЕНАТА ПОРЪЧКА ЗА УПРАЖНЯВАНЕ НА СТРОИТЕЛЕН НАДЗОР И ИЗИСКВАНИЯ ЗА ИЗПЪЛНЕНИЕТО НА ПОРЪЧКАТА:**

**ПРЕДМЕТЪТ НА ПОРЪЧКАТА Е УСЛУГА**, която включва оценяване на съответствието на инвестиционния проект и упражняване на строителен надзор съгласно чл.166, ал.1 от ЗУТ на **обект: „Реконструкция на водопроводната и канализационната мрежа на гр. Свищов в обхвата на дейностите по проект BG16RFOP001-1.036-0001“.**

Дейностите включват:

* Оценка на съответствие на инвестиционен проект и изработване на комплексен доклад за съществените изисквания по чл.169, ал.1, т.1-5 от ЗУТ, при спазване на изискванията по чл.142, ал.5 от ЗУТ на изготвения инвестиционен проект във фаза технически за обекта;
* упражнява строителен надзор;
* извършва проверка и контрол на доставените и влагани в строежа строителни продукти, с които се осигурява изпълнението на основните изисквания към строежите в съответствие с изискванията на наредбата по чл. 9, ал. 2, т. 5 от Закона за техническите изисквания към продуктите ;
* заедно с инвеститорския контрол упражнява контрол на количествата на изпълнените КРР и СМР, което ще се удостоверява с подписването на Протокол за приемане на извършени СМР (по образеца на УО).
* извършва координация на строителния процес до въвеждането на строежа в експлоатация, включително контрол на количествата, качеството и съответствието на изпълняваните строителни и монтажни работи с договорите за изпълнение на строителството;
* изпълнява функциите на Координатор по безопасност и здраве за етапите на изпълнение на строителство;
* изготвя технически паспорт на строежа, съгласно Наредба №5 за техническите паспорти на строежите, след приключването на строителството.
  1. **ОПИСАНИЕ НА ДЕЙНОСТИТЕ:**

***Дейност 1: Оценка на съответствие на инвестиционен проект и изработване на комплексен доклад за съществените изисквания по чл.169, ал.1, т.1-5 от ЗУТ, при спазване на изискванията по чл.142, ал.5 от ЗУТ на изготвения инвестиционен проект във фаза технически за обекта;***

**Дейност 2:** **Задължения на Изпълнителя, свързани с упражняване на функциите на строителен надзор на Строежите по смисъла на ЗУТ и проверка и контрол на доставените и влагани в строежите строителни продукти, с които се осигурява изпълнението на основните изисквания към строежите в съответствие с изискванията на наредбата по чл. 9, ал. 2, т. 5 от Закона за техническите изисквания към продуктите.**

Дейността включва:

* упражняване на строителен надзор по време на строителството в рамките на задължителния обхват, посочен изрично в чл. 168 от Закона за устройство на територията (ЗУТ), и
* проверка и контрол на доставените и влагани в строежите строителни продукти, с които се осигурява изпълнението на основните изисквания към строежите в съответствие с изискванията на наредбата по чл. 9, ал. 2, т. 5 от Закона за техническите изисквания към продуктите.
* заедно с инвеститорския контрол ще упражнява контрол на количествата на изпълнените КРР и СМР, което ще се удостоверява с подписването на Протокол за приемане на извършени СМР.

**А)** Лицето, упражняващо строителен надзор, ще извършва услугите, свързани с упражняването на надзор върху изпълнението на строително-монтажните дейности на обекта в рамките на инвестиционният проект, съгласно разпоредбите на ЗУТ и подзаконовите му актове, като носи отговорност за:

1. законосъобразното започване на строежа;
2. осъществяване на контрол относно пълнотата и правилното съставяне на актовете и протоколите по време на строителството;
3. спиране на строежи, които се изпълняват при условията на чл. 224, ал. 1 и чл. 225, ал. 2 и в нарушение на изискванията на чл. 169, ал. 1 и 3;
4. осъществяване на контрол относно спазване на изискванията за здравословни и безопасни условия на труд в строителството;
5. недопускане на увреждане на трети лица и имоти вследствие на строителството.

**Б)** Лицето, упражняващо строителен надзор, ще извършва проверка и контрол на доставените и влагани в строежите строителни продукти, с които се осигурява изпълнението на основните изисквания към строежите в съответствие с изискванията на Наредба № РД-02-20-1 от 2015 г. за условията и реда за влагане на строителни продукти в строежите на Република България по чл. 9, ал. 2, т. 5 от Закона за техническите изисквания към продуктите.

**В)** Лицето, упражняващо строителен надзор, заедно с инвеститорския контрол ще упражнява контрол на количествата на изпълнените КРР и СМР, което ще се удостоверява с подписването на Протокол за приемане на извършени СМР.

Лицето, упражняващо строителен надзор, носи отговорност за щети, нанесени на възложителя и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти. Отговорността по договора за строителен надзор е със срокове не по-малки от гаранционните срокове в строителството

Лицето, упражняващо строителен надзор, подписва всички актове и протоколи по време на строителството, необходими за оценка на строежите, относно изискванията за безопасност и за законосъобразно изпълнение, съгласно наредба на министъра на регионалното развитие и благоустройството за актовете и протоколите, съставяни по време на строителството.

Предписанията и заповедите на лицето, упражняващо строителен надзор, вписани в заповедните книги на строежите, са задължителни за строителя, предприемача и техническите ръководители на строежите.

След приключването на строително-монтажните работи лицето, упражняващо строителен надзор, изготвя окончателни доклади по чл. 168, ал. 6 от ЗУТ до възложителя за въвеждането на обектите в експлоатация в обхват и със съдържание съгласно §3 от Наредба № 2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

Докладите да съдържат задължително оценка за изпълнението на следните условия:

1. законосъобразно започване и изпълнение на строежа съобразно одобрените проекти и условията на издаденото разрешение за строеж, подробно описание и съответствие на предвиденото с подробния устройствен план застрояване;

2. пълнота и правилно съставяне на актовете и протоколите по време на строителството;

3. свързване на вътрешните инсталации и уредби на строежа с мрежите и съоръженията на техническата инфраструктура;

4. изпълнение на строежа съобразно изискванията по чл. 169, ал. 1 и 3 ЗУТ;

5. съответствие на вложените строителни продукти с изискванията по чл. 169а, ал. 1 ЗУТ;

6. липса на щети, нанесени на възложителя и на другите участници в строителството, причинени от неспазване на техническите правила и нормативи и одобрените проекти;

7. годност на строежа за въвеждане в експлоатация;

8. изпълнение на строежа в съответствие с други специфични изисквания към определени видове строежи съгласно нормативен акт, ако за него има такива;

9. изпълнение на строежа в съответствие с изискванията на влезли в сила административни актове, които в зависимост от вида и големината на строежа са необходимо условие за разрешаване на строителството по Закона за опазване на околната среда, Закона за биологичното разнообразие, Закона за културното наследство или друг специален закон, както и отразяване на мерките и условията от тези актове в проекта;

10. изпълнение на строежа в съответствие с изискванията за селективно разделяне на отпадъците, образувани по време на строителните и монтажните работи, и дейностите по разрушаване с цел осигуряване на последващото им оползотворяване, включително рециклиране и постигане на съответните количествени цели за оползотворяване и рециклиране.

В докладите се вписват:

1. основанието за издаването му, дата на съставяне, договор с възложителя, номер и дата на удостоверение (лиценз), квалифицираните специалисти съгласно заверения списък, актуална регистрация, седалище, адрес на управление на юридическото лице или едноличния търговец, от кого се представлява и управлява;

2. всички съставени по време на строителството документи, актове, протоколи, дневници, заповедни книги и др., с посочени номера и дати на съставяне (изпълнение на съответен вид строителни и монтажни работи);

3. договори с експлоатационните предприятия за присъединяване към мрежите на техническата инфраструктура;

4. издадени наказателни постановления, квитанции за платени глоби и имуществени санкции, ако има такива.

Към окончателният доклад за обекта се прилагат:

(1) разрешение за строеж;

(2) протокол за определяне на строителна линия и ниво, с резултатите от проверките на достигнатите контролирани нива;

(3) констативен акт по чл. 176, ал. 1 ЗУТ за установяване годността за приемане на строежа, образец 15 от Наредба № 3 от 2003 г. за съставяне на актове и протоколи по време на строителството;

(4) документ от Агенцията по геодезия, картография и кадастър за изпълнение на изискванията по чл. 175, ал. 5 ЗУТ и по чл. 54а, ал. 2 от Закона за кадастъра и имотния регистър за предадена екзекутивна документация, ако такава е необходима;

(5) заверена заповедна книга.

Окончателният доклад трябва да бъде съставен и подпечатан от лицето, упражняващо строителен надзор, и подписан и от управителя на фирмата консултант и от всички квалифицирани специалисти, определени за надзор на строежа по съответните части.

При завършването на строежа Изпълнителят изготвя и представя на Възложителя на обществената поръчка окончателен доклад в три екземпляра на хартиен носител, както и в 1 (един) екземпляр на електронен носител, с приложени съгласувателни писма, разрешения, становища на специализираните държавни контролни органи и документи в съответствие с чл. 4, ал. 2 от Наредба № 2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, необходими за издаване на разрешение за ползване на строежа и актуализиране на съответните технически паспорти.

**Дейност 3: Задължения на Изпълнителя свързани с изпълнение на функциите на Координатор по безопасност и здраве за етапите на изпълнение на строителство**.

Изпълнителят на поръчката ще извърши всички необходими действия по реда на чл. 11 от Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи за етапа на изпълнение на Строежа и доставките.

**Дейност 4:** **Задължения на Изпълнителя свързани с изготвяне на техническия паспорт на обекта, и техническа инфраструктура, съгласно Наредба №5 за техническите паспорти на строежите.**

В изпълнение на изискванията на чл.176а, ал. 3 от Закона за устройство на територията (ЗУТ) и чл. 2, ал. 1 и ал. 2 от Наредба № 5 за техническите паспорти на строежите Изпълнителят трябва да изготви доклад и технически паспорт за обекта и техническа инфраструктура, предмет на настоящата обществена поръчка.

Изготвеният технически паспорт се предоставя на Възложителя и се съхранява и регистрира по реда на чл. 15 - 18, като се добавят към архивираните строителни книжа.

**Резултати от дейността по договора за услуга:**

1. Осигурено високо качество на СМР по време на строителството на обекта, чрез осъществяването на строителен надзор съгласно изискванията на ЗУТ.

2. Осигурено изпълнение на основните изисквания към строежите в съответствие с изискванията на наредбата по чл. 9, ал. 2, т. 5 от Закона за техническите изисквания към продуктите.

3. Осъществена ефективна и цялостна координация на строителния процес до въвеждането на строежа/обекта в експлоатация.

4. Осъществен контрол относно спазването на изискванията за здравословни и безопасни условия на труд в строителството за етапа на изпълнение на строежа – когато възлага изпълнението му на повече от един строител или на строител, който наема подизпълнител/и.

5. Съставен Окончателен доклад по чл. 168, ал. 6 от ЗУТ за въвеждането на обекта в експлоатация в обхват и със съдържание съгласно §3 от Наредба № 2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

6. Изготвен технически паспорт на строежа съгласно чл.2, ал.2 на Наредба № 5 от 28.12.2006 г. за техническите паспорти на строежите.

1. **Общи задължения на консултанта при изпълнение на предмета на обществената поръчка.**

При изпълнение на задълженията си по настоящата обществена поръчка Изпълнителят е длъжен:

2.1. да започне изпълнението по договора, след получаване на писменото известие от Възложителя за започване на изпълнението на договора;

2.2. да изготвя необходимите доклади за изпълнението на задълженията си по договора и да ги представя в срок;

2.3. да не използва по никакъв начин, включително за свои нужди или като разгласява пред трети лица, каквато и да било информация за Възложителя, негови служители или контрагенти, станала му известна при или по повод изпълнението на този договор и/или договора за строителство;

2.4. да предостави, при приключване на договора за изпълнение на настоящата поръчка, на Възложителя всички първични документи и получени материали, които са събирани и подготвени от него при и по повод изпълнението на настоящия договор и договора за строителство;

2.5. да информира Възложителя и строителите за всички потенциални проблеми, които възникват и биха могли да възникнат в хода на строителството, като представя адекватни решения за тях;

2.6. да уведоми с писмено известие Възложителя за спиране на изпълнението на договора поради непреодолима сила;

2.7. да обезпечи постоянно присъствие на обекта на специалистите по съответните части в зависимост от изпълняваните строително-монтажни работи;

2.8. да представлява Възложителя пред държавните и общинските органи, тогава, когато това е пряко свързано с осъществяването на строителния надзор, съгласно ЗУТ и подзаконовите нормативни актове по неговото прилагане;

2.9. във всеки един момент да изпълнява своите задължения безпристрастно и лоялно, и да бъде доверен съветник на Възложителя съобразно принципите на професионалната етика;

2.10. да осигури достъп за извършване на проверки на място и одити;

2.11. да изпълнява мерките и препоръките, съдържащи се в докладите за проверки на място;

2.12. да докладва за възникнали нередности;

2.13. да възстанови суми за възникнали нередности заедно с дължимата лихва и други неправомерно получени средства;

2.14. да спазва националното законодателство;

**Освен това изпълнителят:**

2.15. е отговорен за това, че лицата от екипа му и подизпълнителите му няма да използват по никакъв начин, включително за свои нужди или като разгласяват пред трети лица, каквато и да било информация за Възложителя, негови служители или контрагенти, станала им известна при или по повод изпълнението на този договор;

2.16. няма право да се позове на незнание и/или непознаване на дейностите свързани с изпълнение на предмета на договора, поради която причина да иска изменение или допълнение към същия;

2.17. идентифицира и прилага всички приложими нормативни документи, изисквания и указания. В хода на изпълнение на поръчката Изпълнителят е длъжен да следи за изменения на нормативната база, касаещи резултатите по поръчката.

1. **Застраховка професионална отговорност на изпълнителя и подизпълнителите му (ако има такива) по чл. 171, ал. 1 от ЗУТ:**

Участникът и неговите подизпълнители (ако има такива) трябва да притежават валидни застрахователни полици по чл. 171, ал. 1 от ЗУТ.

В случай, че избраният за Изпълнител участник и/или неговите подизпълнители притежават застраховка за строеж от по-ниска категория от категорията на строежа, обект на обществената поръчка, то те следва да представят актуализирана застраховка в срок до 30 (тридесет) календарни дни от датата на сключването на договора.

Условията и редът за задължителното застраховане, включително застрахователното покритие, изключените рискове, минималните застрахователни суми и премии, са определени с Наредба за условията и реда за задължително застраховане в проектирането и строителството.

На основание чл. 171 от ЗУТ лицето, упражняващо строителен надзор, трябва да застрахова професионалната си отговорност за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията им.

Съгласно чл. 171а от ЗУТ изискването за застраховка за професионална отговорност не се прилага за участник - лице от държава - членка на Европейския съюз, или от друга държава - страна по Споразумението за Европейското икономическо пространство, което се установява на територията на Република България и е предоставило еквивалентна застраховка за професионална отговорност или гаранция в друга държава - членка на Европейския съюз, или в страна по Споразумението за Европейското икономическо пространство.

1. **Технически данни и документи, които Възложителят ще предостави за нуждите на изпълнението на поръчката:**

В раздел II на настоящата техническа спецификация, подробно са описани предвидените строително-монтажни работи, върху които изпълнителят ще упражнява строителен надзор.

При подписването на договора за изпълнение на настоящата обществена поръчка, Възложителят ще предостави за ползване всички необходими документи на участника, определен за изпълнител.

1. **СРОК ЗА ИЗПЪЛНЕНИЕ НА ПОРЪЧКАТА**

1. Срокът за изпълнение на дейностите започва от датата на подписването на договора и приключва с издаването на удостоверение за въвеждането в експлоатация на обекта, но за не повече от 18 (словом: Осемнадесет месеца), считано от датата на сключването му, и включва:

1.1. Срокът за извършване на оценка на съответствие на инвестиционен проект и изработване на комплексен доклад за съществените изисквания по чл.169, ал.1, т.1-5 от ЗУТ на техническия инвестиционен проект за обекта е 10 (десет) работни дни от получаване на инвестиционния проект с приемно-предавателен протокол от Възложителя;

1.2. Срокът за упражняване на строителния надзор в периода от подписването на Протоколите за откриване на строителна площадка и определяне на строителна линия и ниво на обекта до издаването на удостоверение за въвеждането му в експлоатация.

2. Възложителят уведомява Изпълнителя с Възлагателно писмо за започването на строително-монтажните работи на обекта.

**V.ОТЧИТАНЕ НА ИЗВЪРШЕНАТА РАБОТА**

Отчитането на работата на Изпълнителя ще се извършва чрез изготвяне и представяне на доклади за извършената дейност. Изпълнителят изготвя и предоставя на Възложителя доклади, формата на които се съгласува с него.

За периода на изпълнение на обществената поръчка, Изпълнителят следва да изготви и представи доклади както следва:

**1.** **Ежемесечни доклади** за изпълнението на договора:

Ежемесечните доклади за изпълнението на задълженията на Изпълнителя по договора следва да съдържат информация относно:

1. състоянието на настоящия договор за услуга и
2. състоянието на договора за строителство.

Информацията относно състоянието на настоящия договор за услуга включва:

* информация относно изпълнение на задълженията му, подробно описани в настоящата техническа спецификация;
* информация относно администрирането на настоящия договор - срещи, протоколи, кореспонденция и други;
* информация относно финансовото състояние на настоящия договор;
* информация относно екипа на Изпълнителя, участващ в надзора на строителството;
* информация относно проблемите, свързани с настоящия договор за услуга, а също и информация относно предложените и/или предприетите действия за решаване на тези проблеми;
* друга информация по преценка на Изпълнителя.
* резюме – обобщена информация относно напредъка на строителството, обобщена информация за възникнали, решени и оставащи проблеми в хода на строителството, обобщена информация за предприетите от страна на изпълнителя действия за решаване на проблемите;
* спазване на работната програма на строителя; издадени актове за междинно плащане на строителя по договора за строителство; настоящото състояние и очакваните средства, които ще бъдат заявени за плащане; ресурсите по договора за строителство, в това число наличието или липсата на необходимото оборудване на строителя; човешките ресурси на обектите; анализ на физическия и финансовия напредък на строителството съгласно работната програма;
* информация относно качеството на извършените строителни дейности, наличието на извършени доставки и др.; чертежите, в това число изготвените чертежи и тези, които трябва да бъдат коригирани или допълнени от Проектанта, тези които са одобрени, както и информация кога се предвижда съответната подготовка и одобрение на чертежите; контрола на качеството, в това число проведените изпитания и др.;
* детайлна информация относно финансовия напредък на строителството, включително финансовото състояние на строителния договор; контрола на разходите, очакваните отклонения от предвижданията и др.; рисковете и проблемите, свързани с финансирането на договора за строителство, а също и информация относно предложените и/или предприетите действия за решаване на тези проблеми;
* детайлна информация относно администрирането на договора за строителство, включително проведени срещи и взетите решения на тях; проверки на строителните обекти, действията предприети за потвърждаване на устните инструкции, издадените протоколи и др.; нерешени/спорни въпроси, потенциални и/или подадени искове от строителя, препоръките на Изпълнителя по отношение на подадените искове; рисковете и проблемите, свързани с администрирането, а също и информация относно предложените и/или предприетите действия за решаване на тези проблеми; безопасност, безопасни и здравословни условия на труд и опазването на околната среда; непредвидени обстоятелства (ако има настъпили такива), приложения, които подкрепят информацията, изложена в него.

**Изпълнителят предоставя на Възложителя ежемесечните доклади** за изпълнението на задълженията си по договора през предходния месец до пето число на следващия месец, през целия период на изпълнение на договора.

**2. Окончателен доклад за изпълнението на договора.**

В 10-дневен (десетдневен) срок от датата на издаването на удостоверение за въвеждане в експлоатация от органа, издал разрешението за строеж - Гл. архитект на Община Свищов, Изпълнителят представя на Възложителя окончателен доклад за изпълнението на договора.

Окончателният доклад относно настоящия договор за услуга включва:

* информация за администрирането на договора за услуга - срещи, протоколи, кореспонденция и други,
* информация за финансовото състояние на договора за услуга,
* информация за екипа на Изпълнителя, участвал в надзора на строителството,
* анализ на постигнатите резултати и проблеми,
* друга информация по преценка на Изпълнителя,
* приложения.
* обобщена информация относно извършените строителни дейности;
* обобщена информация относно периода на строителство (дата на започване, период на извършване на строителни дейности, спиране на строителните работи, прекратяване на договорите за строителство, посочващ датата, на която строителят е изпълнил своите задължения по договора за строителство и др.);
* обобщена информация относно финансовия статус на договора за строителство;
* обобщена информация относно изготвените от строителя екзекутивни чертежи;
* обобщена информация и подробен опис на протоколите (актовете) съставени, съгласно българското законодателство;
* обобщена информация относно проверките на строителните обекти;
* обобщена информация относно контрола на качеството;
* обобщена информация относно проверката и контрола на доставените и влагани в строежа строителни продукти, с които се осигурява изпълнението на основните изисквания към строежите в съответствие с изискванията на наредбата по чл. 9, ал. 2, т. 5 от Закона за техническите изисквания към продуктите
* обобщена информация относно безопасността, безопасните и здравословни условия на труд и опазването на околната среда, във връзка с договора за строителство;
* обобщена информация относно настъпилите непредвидени обстоятелства;
* обобщена информация относно качеството на материалите, оборудването и строителните дейности;
* друга информация и приложения по преценка на Изпълнителя, като задължително се прилагат и снимки на обекта на строителството.

Окончателният доклад трябва да бъде одобрен от Възложителя преди окончателното плащане по договора.

**Приложения:**

1. Схеми/Скици с нанесени трасета на съществуващата водопроводна и канализационна мрежа, след направено предварително проучване в обхвата на проекта.

2. Схеми на участъците от водопроводната и канализационна мрежи, предвидени за реконструкция, с идейни проектни размери.

Гр. Свищов, Изготвил: ……………..….

20.02.2017 година.